Kedves végzős Hallgatók!

Az alábbiakban összefoglalom a tanári szakdolgozat leadásával, tanári záróvizsgára történő jelentkezéssel, tanári záróvizsgával kapcsolatos legfontosabb tudnivalókat.

**1. Szakdolgozatok leadása**

A tanári szakdolgozatok illetve portfóliók leadási határideje

* BTK-s hallgatóknak **2018. december 1. szombat**
* TTK-s hallgatóknak **2018. december 3. hétfő 12.00 óra**

A dolgozatokat mindenkinek a saját anyakarához (BTK vagy TTK), a Tanulmányi Osztályra kell bevinnie vagy postáznia. Postacímek:

PTE Bölcsészettudományi Kar PTE Természettudományi Kar

Tanulmányi Osztály Tanulmányi Osztály

7624 Pécs, Ifjúság útja 6. 7624 Pécs, Ifjúság útja 6.

Postai feladás esetén a bélyegző dátuma nem lehet december 1. ill. december 3. utáni (nem a beérkezés dátuma mérvadó)!

A tanári szakdolgozat két részét, a tanulmányt és a portfóliót külön kötve (2x2 példányban, példányonként cd-vel ellátva) kell leadni. Minden bekötött példányhoz tartozzon egy cd melléklet (névvel ellátva) is, vagyis a tanári szakdolgozat elektronikus változata, melyet kérjük, a papírtokkal együtt a szakdolgozatba beragasztani szíveskedjenek.

A dolgozatok végére beköttetve szintén le kell adni az alábbi linken található *„Nyilatkozat szakdolgozat eredetiségéről”* című nyomtatványt!

<http://btk.pte.hu/hallgatoi_altalanos>

Figyelem! A tanári szakdolgozat és portfólió formai követelményeinek részletes leírása az alábbi linkeken érhető el:

Tanár MA hallgatóknak:

<http://btk.pte.hu/sites/btk.pte.hu/files/files/tanar/szakdolgozati_tajekoztato_tanma_130924.pdf>

Osztatlan tanár és rövid ciklusú képzésre járó hallgatóknak:

<http://btk.pte.hu/sites/btk.pte.hu/files/files/tanar/2017/2.1._hallgatoi_tajekoztato_zarovizsga_kozismereti_osztatlan.doc>

További kérdés esetén a **konzulensek** nyújtanak szakmai segítséget.

**2. Késedelmes leadás**

A szakdolgozatok és portfóliók késedelmes leadására

* BTK-s hallgatóknak **2018. december 7-ig**
* TTK-s hallgatóknak **2018. december 10-ig**

van lehetőség. Ebben az esetben napi 1000 Ft késedelmi díjat kell fizetniük, december 7-i/december 10-i leadás esetén ez 5000 Ft. A leadáskor hozniuk kell a befizetésről szóló igazolást. Késedelmes leadásra csak a témavezető írásos engedélyével van lehetőség, melyet BTK-s hallgatók esetén a dolgozatokkal együtt kell leadni, TTK-s hallgatóknak az engedélyt december 3-ig le kell adniuk a TTK TO-n! Az engedélyhez nyomtatvány nincsen, a témavezetőnek aláírásával ellátva le kell írnia, hogy a késedelmes leadás tudtával és beleegyezésével történik.

A Tanulmányi Osztályok december 7./december 10. után szakdolgozatot nem vesznek át!!! Postai feladás esetén a bélyegző dátuma nem lehet december 7./december 10. utáni (nem a beérkezés dátuma mérvadó)!

**3. Jelentkezés a záróvizsgára**

A dolgozatok leadásával egyidőben a záróvizsgára is jelentkezniük kell. Ezt anyakartól és képzéstől függően a következő módon kell megtenniük:

|  |  |  |
| --- | --- | --- |
|  | *BTK-s hallgatók* | *TTK-s hallgatók* |
| Tanár MA képzésben | [Jelentkezés tanári mesterszakos záróvizsgára](http://btk.pte.hu/sites/btk.pte.hu/files/files/dokumentumtar/urlapok/tanari_ma_zv_jellap_20160825.doc) című nyomtatványon, a dolgozatok leadásával egyidőben. Leadandó továbbá az „Adatlap oklevél kiállításához” című nyomtatvány.Nyomtatványok:<http://btk.pte.hu/hallgatoi_tanari_mesterkepzesek> | NEPTUNBAN december 3-január 4. között, és [Jelentkezés tanári mesterszakos záróvizsgára](http://btk.pte.hu/sites/btk.pte.hu/files/files/dokumentumtar/urlapok/tanari_ma_zv_jellap_20160825.doc) című nyomtatványon, a dolgozatok leadásával egyidőben. Nyomtatvány:<http://btk.pte.hu/hallgatoi_tanari_mesterkepzesek> |
| Osztatlan tanár (nappalis) | „Jelentkezés záróvizsgára (osztatlan nappali és rövid ciklusú)” című nyomtatványon, a dolgozatok leadásával egyidőben. Leadandó továbbá az „Adatlap oklevél kiállításához” című űrlap. Nyomtatványok: <http://btk.pte.hu/osztatlan_tanari_urlapok> | NEPTUNBAN december 3-január 4. között, és „Jelentkezés záróvizsgára (osztatlan nappali és rövid ciklusú)” című nyomtatványon, a dolgozatok leadásával egyidőben. Nyomtatvány: <http://btk.pte.hu/osztatlan_tanari_urlapok> |
| Rövid ciklusú (levelezős) | „Jelentkezés záróvizsgára (osztatlan nappali és rövid ciklusú)” című nyomtatványon, a dolgozatok leadásával egyidőben. Leadandó továbbá az „Adatlap oklevél kiállításához” című űrlap. Nyomtatványok: <http://btk.pte.hu/osztatlan_tanari_urlapok> | NEPTUNBAN december 3-január 4. között, és „Jelentkezés záróvizsgára (osztatlan nappali és rövid ciklusú)” című nyomtatványon, a dolgozatok leadásával egyidőben. Nyomtatvány: <http://btk.pte.hu/osztatlan_tanari_urlapok> |

Figyelem! A záróvizsgára azoknak is jelentkezniük kell, akik korábban leadott és elfogadott szakdolgozattal/portfólióval rendelkeznek!

Amennyiben témabejelentő nyomtatványt nem adtak le korábban, legkésőbb a dolgozattal együtt, aláírásokkal ellátva azt is adják le/küldjék be a Tanulmányi Osztályra!

**4. Dolgozatok feltöltése a NEPTUNBA**

**BTK-s hallgatóknak**: A szakdolgozatokat, portfóliókat **2018. december 14-ig** a Neptunba is fel kell tölteniük. Ezt csak akkor tudják megtenni, ha a záróvizsgára való jelentkezés megtörtént, mert a tanulmányi ügyintéző csak akkor jelöli Önöket záróvizsgázó hallgatóként a rendszerben. Tehát a záróvizsga jelentkezés és december 14. között tegyék meg a dolgozatok feltöltését! Ehhez segítség az alábbi linken érhető el:

<http://btk.pte.hu/kozlemenyek/szakdolgozat_leadasi_hataridozarovizsga>

**TTK-s hallgatóknak:** *kérem, érdeklődjenek a Tanulmányi Osztályon*

**5. Egyebek**

Hallgatói jogviszonnyal már nem rendelkező (abszolvált) hallgatók számára a záróvizsga díja 10.000 Ft, melyet a záróvizsga napjáig kell rendezniük. A befizetés elmulasztása esetén nem záróvizsgázhatnak. A befizetés módjáról az alábbi linken kapnak információkat:

<http://btk.pte.hu/kozlemenyek/szakdolgozat_leadasi_hataridozarovizsga>

Kérem, hogy minden záróvizsgára jelentkező hallgató ellenőrizze a Neptunban, hogy a szükséges kreditek rögzítésre kerültek, minden teljesített tantárgyuk jegye be van-e írva! Amennyiben hiányt látnak, sürgősen keressék fel a Tanulmányi Osztályt, és érdeklődjenek a pótlás lehetőségéről! Amennyiben a záróvizsga napja előtt 24 órával a hallgató nem rendelkezik abszolutóriummal, nem záróvizsgázhat! Aki ebben a félévben végzi a tanítási gyakorlatát, annak a gyakorlat(ok)ra és a kísérőszeminárium(ok)ra kapott jegyei január elején kerülnek beírásra. Ugyanúgy a szakdolgozat és portfólió jegyek is, amiket a bírálatok beérkezése (január 5.) után tudunk rögzíteni.

A tanári záróvizsgák 2019. január 16-24. között zajlanak, a pontos beosztásról emailt küldök január elején.

Záróvizsga tételsorok itt találhatók:

Tanár MA hallgatóknak:

<http://btk.pte.hu/sites/btk.pte.hu/files/files/tanar/2017/tanari_zarovizsga_taj_2017_02_27_tkt_elfogadott.pdf>

Osztatlan tanár hallgatóknak és rövid ciklusú diszciplináris képzésre épülő levelezős hallgatóknak:

<http://btk.pte.hu/sites/btk.pte.hu/files/files/hallgatoinknak/zv_tetelek/tanari_zv_tetelsor_20170523.docx>

Minden további kérdés esetén forduljanak hozzám emailben vagy telefonon.

Baja Helga (baja.helga@pte.hu)

PTE Bölcsészettudományi Kar

Tanárképző Központ - kari koordinátor (BTK, TTK)

72/503600-24762

7624 Pécs, Ifjúság u. 6. D/113